निल बट्टे सन्नाटा के लिए संगीत रोहन तथा विनायक द्वारा तैयार किया गया है, तथा इसके गीत मनोज यादव, नितेश तिवारी और श्रेयस जैन ने लिखे हैं। ७ गीतों वाली फ़िल्म की संगीत एल्बम को एरोस इंटरनेशनल के लेबल तले १४ अप्रैल २०१६ को जारी किया गया था। बॉलीवुड हंगामा के जोगिंदर टुटेजा ने अपनी मिश्रित समीक्षा में "मुरब्बा" और "मैथ्स में डब्बा गुल" गीतों की काफी सराहना की, और साथ ही साउंडट्रैक के "ग्रामीण स्वाद" को भी स्वीकार किया। उन्होंने समग्र एल्बम को "सख्ती से स्थितिजन्य" माना। द टाइम्स ऑफ इंडिया के आलोचक मोहर बसु ने साउंडट्रैक को ५ में से ३ सितारे देते हुए कहा कि "एल्बम आपको अपनी मासूमियत से जीतती है"। सुखद "मुरब्बा" और आकर्षक "मैथ्स में डब्बा" की प्रशंसा करते हुए उन्होंने कहा कि फिल्म में ऐसा "संगीत है जो आपके दिल को छू जाएगा"।

पुनर्निर्माण
परिणाम
पात्र
संगीत